als_Latn ron_Latn bos_Latn
Eshte nje 2014 nen siglen e pozitivitetit. Kesisoj e shikon dhe analizon trajneri i Kombetares, Gianni De Biasi vitin qe po leme pas, duke saktesuar natyrisht momentet me te mira dhe ato negative. I intervistuar nga “Panorama Sport”, trajneri italian ka bere nje rezyme te detajuar te nente ndeshjeve qe luajti kete vit skuadra jone mes miqesoreve dhe kualifikimeve per ne Europian, duke u ndalur te sfida me Rumanine, me e dobeta sipas tij, dhe Francen, ndeshja qe i ka pelqyer me shume, pavaresisht rezultatit. Sakaq, De Biasi konsideron Hysaj si lojtarin me rendimentin me te mire per kete vit, teksa nuk le pa “perkedhelur” edhe ata qe i ka lene jashte se fundmi: Mehen dhe Gashin.
Nente ndeshje, 38 lojtare te grumbulluar, si e vlereson Gianni De Biasi 2014-en?
Nje vit te mire ne shume aspekte. Nuk dua te flas me superoptimizma, por realisht ka qene nje vit ku kemi bere gjera shume te mira.
Per shembull?
Me se pari kemi treguar se jemi nje skuader kompakte dhe kemi krijuar tashme nje lloj identiteti, ne loje me se shumti. Kjo eshte ajo qe me pelqen me shume. Pastaj, nese i marrim ndeshjet me radhe do thosha qe ndaj Maltes, e cila ishte e para per kete vit, na vlejti goxha per te pare se ku ishim me pergatitjet. Dhe pergjithesisht ne ate periudhe te vitit, Shqiperia, lojtaret tane, kam verejtur se gezojne nje forme te mire, ndaj edhe fitorja, pertej kundershtarit ishte e pritshme dhe e nevojshme per te krijuar nje ambient pozitiv ne ekip.
Dakord, por me pas humbem me rumunet dhe hungarezet…
Do vija ne kete pike. Sipas meje, ndeshja me Rumanine ka qene nje nga ato ku une jam zhgenjyer me shume.
Ka qene me e dobeta?
Jo, nuk mund ta konsideroj ne kete aspekt. Them zhgenjyer, pasi ne gjykimin tim duhej te kishim bere me shume sesa aq. I kishim mundesite dhe pervojen per te mos dale te humbur nga ajo ndeshje, pavaresisht se goli erdhi ne minutat e fundit. Me shume sesa humbja, nuk me pelqyen disa aspekte te lojes sone, te cilat me pas i korrigjuam, natyrisht me kalimin e kohes. Ndersa edhe me Hungarine, mendoj se rezultati me i drejte duhej te ishte barazimi. Gjithsesi e theksoj, periudha kur jane luajtur ato ndeshje, eshte me te dobetat e skuadres sone, te pakten ne kete kendveshtrim e kam vleresuar une, referuar edhe viteve te meparshme.
Pse ndodh kjo sipas jush?
Kuptohet, per shkak te lodhjes ne kampionatet ku lojtaret jane aktivizuar dhe eshte normale qe fizikisht te mos kesh nje skuader te mire. Pastaj, kur flitet per miqesore, edhe tempi bie paksa, pavaresisht se une jam mesuar dhe gjithnje jam munduar qe te ushqej te lojtaret e mi se nuk duhet bere asnjehere diferenca mes nje ndeshjeje zyrtare dhe nje miqesoreje. Edhe ne seanca stervitore une pres qe gjithkush te jape me te miren dhe jo me ne ndeshje, ndaj kete lojtaret e Kombetares e dine fort mire.
Cila eshte, sipas jush, ndeshja me e mire qe ka zhvilluar kete vit skuadra kombetare?
Ajo kunder Frances.
Jo ndaj Portugalise ?
Jo, une mendoj se ndaj Frances ishte takimi me i mire qe kemi bere, duke e pare normalisht ne te gjitha aspektet. Se pari, luanim ndaj nje skuadre shume te forte. Absolutisht me e forta e grupit tone dhe me vjen mire qe luajme ndaj tyre vetem miqesore. Kane nje grup lojtaresh fizikisht te jashtezakonshem dhe teknikisht nder me te miret ne bote. Por neve beme nje ndeshje shume te mire, duke u barazuar vetem ne minutat e fundit, jo vetem duke shenuar gol, por edhe rrezikuar disa here porten e tyre. Ditem si te mbronim dhe te organizoheshim. Ekzekutuam deri diku mire skemat tona, ndaj them se ishte ndeshja jone me e mire, pavaresisht se barazuam. Kjo pak rendesi ka.
Po Portugalia?
Ah, Portugalia eshte nje lloj surprize e kendshme. Une e di fort mire se pjesa me e madhe e njerezve nuk besonte se ne mund te merrnim tri pike ne Portugali.
Pse ju e besonit? E them, sinqerisht besonit?
Si trajner, une e hedh skuadren ne fushe perballe çdo kundershtari me nje synim te vetem, fitoren, ndaj edhe ndaj tyre nuk eshte se menduam: OK, keta jane me te forte, ndaj humbjen e kemi te sigurt. Sigurisht, qe nese do me kishit kerkuar para ndeshjes, nese do te pajtohesha teorikisht dhe me nje barazim, do thosha “po”, sepse eshte Portugalia, me lojtare te kalibrit boteror. Gjithsesi, ne beme nje ndeshje te mire taktikisht, duke marre nje rezultat gati te papritur nga shume njerez, por tejet te merituar ama.
Me pas erdhi barazimi me Danimarken…
Po, dhe me thoni nese ka pasur nje person, analist, gazetar qe para se te fillonte sezoni i kualifikimeve do kishte parashikuar se ne tri ndeshjet e para ne do kishim pese pike. Askush, kete e kam te sigurt. Them pese pike, pasi barazimi deri ne ato minuta sa u luajt ne Beograd ka qene me se i merituar nga skuadra jone, per te mos thene qe patem bere diçka me teper sesa serbet, paçka se ai ishte momenti me i keq per kete vit.
E megjithate, duket sikur ju keni frike te thoni se mund te shkojme ne Europian…
Nuk kam asnje lloj frike. Absolutisht jo. Por une nuk dua te krijoj pershtypjen te njerezit se tani kemi nje skuader te madhe. Jo, ne nuk jemi nje skuader e madhe. Ne jemi nje ekip i vogel qe kemi gjetur nje lloj identiteti. Qe luajme ne menyre kompakte. Qe nese punojme shume dhe kur them shume, e kam fjalen shume me shume se te tjeret, atehere mund te kemi shanse qe te shkojme ne Europian. Me thoni juve çfare menduat kur u hodh shorti i kualifikimeve? Jam i sigurt qe Shqiperine teorikisht e rendisnit te fundit.
Dakord, por teorikisht ama…
Ate po them edhe une. Per mua, Serbia eshte skuadra me e mire ne grup, pasi ka lojtare te jashtezakonshem, pavaresisht se tek ajo skuader eshte keqmenaxhuar. E kam pasur bindje qe ne fillim se nisur edhe nga organika, serbet ishin dhe jane nje ekip tejet i forte. Dakord, tani sikunder kane ardhur gjerat, sigurisht qe jane ata vete qe e çuan ate ekip aty ku eshte, por sportivisht une i vija serbet te paret. Me pas Portugaline dhe Danimarken. Kesisoj, teorikisht ne do mbeteshim serish te katert ose te fundit, ndaj them se ne nuk duhet te bejme llogari, por me perulesi te kerkojme te marrim maksimumin ne çdo ndeshje. Kesisoj arrihet objektivi.
Kush eshte lojtari qe ju ka pelqyer me shume gjate ketij viti? Duhet me patjeter nje emer…
Ah, pyetje shume e veshtire dhe e sikletshme. Mua nuk me pelqen te veçoj lojtaret, pasi ua thashe qe ne funksionojme si skuader dhe jo si individualitet. Por meqe kembengulni, po them qe kam mbetur i surprizuar nga rendimenti i Elseid Hysaj. Eshte vetem 20 vjeç, por ka bere hapa te jashtezakonshem. Luan njelloj si me klubin e tij dhe ne Kombetare e jo pa qellim ka luajtur thuajse ne te gjitha ndeshjet.
Po ai qe ju ka zhgenjyer me shume? …
Vazhdojme te pyetja tjeter.
Para pak ditesh, ish-fantazisti i Kombetares, Ervin Skela, pat thene se nese do luante tani me ekipin, ndoshta ju do ta linit ne stol, kjo referuar menyres dhe modulit te lojes qe ju aplikoni, e vertete?
Ndoshta ka te drejte, por ju siguroj se çdo trajner, edhe une ne kete mes, do anonte me shume nga te pasurit te Skeles ne skuader. Gjithsesi, ne kemi nje modul loje te thjeshte ne dukje. Jemi nje 4-3-3 ne fazen ofensive dhe kthehemi ne 4-5-1 ne fazen defensive. Tani, dallimi eshte te fakti se ne futbollin e sotem, çdo lojtar duhet te beje si fazen sulmuese dhe mbrojtese. eshte e pamundur dhe nuk ke shanse te luash nese nuk sakrifikohesh ne çdo cep te fushes.
Ndoshta kjo do ta penalizonte nje si Skela?
Nuk e di, une tani po analizoj ekipin tim. Kujtoni per shembull Eto’o kur luante tek Inter. Ne shume ndeshje ate qe te gjithe e njohin si sulmues tipik, bente mbrojtesin e majte. Epo, ashtu e fitoi Inter, Champions, duke luajtur te gjithe bashke ne sulm, te gjithe bashke ne mbrojtje. Ky eshte futbolli i sotem dhe ne kete gje po mundohemi te implementojme.
A eshte e vertete se kjo lloj skeme penalizon lojtare si Meha dhe Gashi?
Nuk ka arsye. Une pashe ndeshjen e fundit te Basel me Liverpool dhe Gashi beri nje nga ndeshjet me te mira, me se shumti ne fazen mbrojtese. Pra, mendoj se ai eshte nje lojtar bashkekohor dhe tejet i rendesishem per neve.
Dakord, por e keni lene jashte skuadre ne ndeshjet e fundit?
Kjo nuk do te thote asgje. Varet nga momenti ne te cilen ka qene Gashi, por une di t’ju them se ai eshte dhe mbetet pjese e ketij ekipi dhe kur do te grumbullohet dhe luaje, jam i sigurt se do beje me te miren per ekipin.
Se fundi eshte folur edhe per Alijin (Naser Aliji), edhe ky lojtar i Basel qe mund te vije ne Kombetare, e vertete?
Po, kam gati dy vjet qe e ndjek kete lojtar dhe eshte ne planet e mia per te ardhmen.
Po Edgar Çani?
Vlen e njejta gje edhe per Edgarin. Une me te flas vazhdimisht dhe me vjen mire qe kete jave shenoi nje gol. Nese vazhdon keshtu, do jete pjese e skuadres.
Kush eshte zevendesuesi i Etrit Berishes?
Do doja qe te mos kishte nje te tille, pasi per mua eshte i pazevendesueshem. Por teorikisht sot per sot mbetet Shehi, ndersa ne nje te ardhme te afert shoh me se pari Alban Hoxha dhe ndoshta Strakoshen, por gjithnje do varet nga forma dhe aktivizimi qe do kete ky i fundit.
Shume lojtare jane ne merkato, kujtoj Lenjanin, Cikalleshin, Abrashin, çfare keshille do jepte De Biasi?
Per mua ka pak rendesi nese levizin nga skuadrat ku jane apo jo. Me se pari dua qe ata te jene mire fizikisht dhe me shendet. Dua qe te luajne vazhdimisht dhe ne fund nese shkojne ne nje skuader tjeter, uroj natyrisht qe kjo gje te behet per rritjen e tyre sportive, pra uroj te shkojne ne nje skuader me te forte.
Çfare note do t’i vinte De Biasi,Gianni De Biasit per kete 2014?
Nuk e di, ndoshta nje 6 plus mendoj se e meritoj…
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn smo_Latn als_Latn als_Latn als_Latn als_Latn als_Latn als_Latn als_Latn